3. Godkendelse af takster for 2022 for Favrskov Spildevand og Favrskov Affald (Åben)
Tidl. politisk behandling
Forventet sagsgang
ØK, BY
Lovgrundlag 
Lov om betalingsregler for spildevandsanlæg, Vandsektorloven, 
Vandforsyningsloven, Affaldsbekendtgørelsen, Lov om kommunernes 
styrelse
SAGENS INDHOLD
Byrådet skal i denne sag godkende taksterne på spildevandsområdet og på affaldsområdet.
I henhold til lov om betalingsregler for spildevandsanlæg skal Byrådet godkende taksterne og herunder 
bl.a. kontrollere, at taksterne fra Favrskov Spildevand A/S overholder den økonomiske ramme, der 
udmeldes 
af 
det 
nationale 
Forsyningssekretariat 
og 
er 
fastsat 
i 
overensstemmelse 
med 
vandforsyningsloven. Den aktuelle økonomiske ramme, der blev udmeldt i efteråret 2021, omfatter både 
2022 og 2023. Den økonomiske ramme for, hvor mange indtægter Favrskov Spildevand A/S må opkræve, 
opgøres på baggrund af de samlede omkostninger til transport, behandling og afledning af spildevand i 
Favrskov Spildevand A/S.
Herudover skal Byrådet jf. affaldsbekendtgørelsen godkende taksterne på affaldsområdet.
VURDERING
Favrskov Spildevand
Bestyrelsen for Favrskov Spildevand A/S har 14. oktober 2021 godkendt budget og takster for 2022 på 
spildevandsområdet.
Den økonomiske indtægtsramme for Favrskov Spildevand A/S er af Forsyningssekretariatet fastsat til 81,4 
mio. kr. i 2022. Den økonomiske ramme for 2023 udgør 79,5 mio. kr. Spildevandsselskabets indtægter må 
i den toårige reguleringsperiode ikke overstige den samlede ramme på 160,9 mio. kr. Herudover har 
forsyningssekretariatet udsendt vejledende økonomiske rammer for 2024 og 2025 på henholdsvis 78,2 
mio. kr. for 2024 og 76,9 mio. kr. for 2025.
Faldet i indtægtsrammen fra 2022 til 2023 på ca. 1,9 mio. kr. skyldes, at der i beregningen af den 
økonomiske ramme indarbejdes et årligt effektiviseringskrav fra det nationale Forsyningssekretariat på 
både drift- og anlægsudgifterne.
I budgettet for 2022 for Favrskov Spildevand A/S udgør de indtægter, der er omfattet af den økonomiske 
ramme 87,4 mio. kr. Heraf vedrører 16,9 mio. kr. tilslutningsbidrag. Fastsættelse af Favrskov Spildevand 
A/S indtægtsramme tager ikke højde for, at tilslutningsbidraget kan variere fra år til år. For at tage hensyn 
til at indtægter fra tilslutningsbidrag for vandselskaber afspejler en faktisk udgift kan indtægter fra 
tilslutningsbidrag periodiseres over en periode på 75 år svarende til den fysiske tilslutnings levetid. Det høje 
tilslutningsbidrag gør, at Favrskov Spildevand A/S fremadrettet vælger at ændre princip om periodisering 
af tilslutningsbidrag. Ved at ændre periodiseringsprincip vil den økonomiske ramme fremadrettet ligge på 
et mere stabilt niveau. Periodiseres tilslutningsbidraget over 75 år bliver Favrskov Spildevand A/S’ 
Byråd
30-11-2021 19:00
Sagsnr. EMN-2021-02842
DokID: 2513141
Tim Østergaard
reguleringsmæssige omsætning 70,8 mio. kr. Favrskov Spildevand A/S overholder dermed den 
økonomiske ramme i 2022. 
Den nærmere sammensætning af den udmeldte økonomiske ramme vedrørende driftsomkostninger, 
investeringer og korrektioner i forhold til tidligere år, samt ændringen af regulatorisk princip, er beskrevet i 
notatet ”Favrskov Spildevand A/S – Økonomisk ramme og budgetteret omsætning 2022”, der er vedhæftet 
som bilag. 
Favrskov Affald
Bestyrelsen for Favrskov Affald A/S har 14. oktober 2021 ligeledes godkendt budget og takster for 2022 på 
affaldsområdet. Affaldstaksterne skal også godkendes af Byrådet. Taksterne er beregnet af Favrskov Affald 
A/S. Indtægterne fra taksterne er fastlagt således, at omkostningerne til de enkelte indsamlingsordninger 
er dækket.
Landsskatteretten har fastslået, at kommuners levering af renovationsydelser til borgere og private 
grundejerforeninger ikke er momspligtige ydelser. Skattestyrelsen arbejder fortsat på et styresignal om 
praksisændringen. Taksterne for 2022 er fastlagt ud fra gældende lovgivning om, at renovationsydelser er 
momspligtige. Et ændret styresignal kan få den betydning, at taksterne for 2022 skal behandles på ny.
ØKONOMI
Favrskov Spildevand
Tilslutningsbidragene på spildevandsområdet indeksreguleres i henhold til betalingsreglerne for 
spildevandsselskaber. Indekseringen medfører, at taksten stiger fra 64.690 kr. i 2021 til 67.000 kr. i 2022. 
Det svarer til en stigning på 3,6% eller 2.310 kr. 
Taksterne for vandafledningsbidrag er uændret fra 2021 til 2022. Det faste bidrag på spildevand udgør 625 
kr., det variable bidrag fastholdes på 41,50 kr. pr. m3. For erhverv er det variable bidrag 33,20 kr. pr. m3, 
for forbrug mellem 500-20.000 m3.
En husstand med et årligt vandforbrug på 150 m3 vil i 2022 komme til at betale 6.850 kr. For en virksomhed 
med et forbrug på 1.000 m3 vil udgiften være 37.975 kr. i 2022.
Taksterne for tømningsordningerne fastholdes ligeledes på 700 kr. i 2022.
Spildevandstaksterne kan findes i vedhæftede bilag ”Takstblad 2022 - Favrskov Spildevand A/S”.
Favrskov Affald
Der skal fastsættes takster for indsamling af dagrenovation, indsamling af emballage og brug af 
genbrugspladserne i kommunen.
Taksterne for indsamling af dagrenovation stiger med 294 kr. fra 2021 til 2022. Taksten for en husstand 
med ugentlig sækketømning stiger således fra 1.174 kr. i 2021 til 1.468 kr. i 2022. Stigningen på 25 % er 
en konsekvens af, at selskabet har været nødt til at udbyde dagrenovationsopgaven i en periode på kun 
13 måneder, da de nye indsamlingsordninger skal indføres inden udgangen af 2022. I den nye 
affaldsbekendtgørelse af 9. december 2020, blev det vedtaget at indføre nye indsamlingsordninger for 10 
fraktioner. Den korte periode har begrænset antallet af renovatører, der har budt på opgaven, og som 
konsekvens heraf følger en stigende omkostning. 
Den samlede takst for genbrugsordninger for private husstande fastholdes uændret fra 2021 til 2022 på 
samlet 2.110 kr. Taksten for genbrugsbeholderen bliver i 2022 på 495 kr. og taksten for anvendelse af 
genbrugspladser for private husstande bliver i 2022 på 1.615 kr. Til sammenligning var fordeling af taksten 
i 2021 på henholdsvis 451 kr. og 1.659 kr. Forventningen er, at taksten for genbrugsbeholderen vil stige de 
kommende år, som følge af de nye indsamlingsordninger for de 10 fraktioner.
Taksterne for virksomhedernes adgang til genbrugspladserne fastholdes, så en håndværkervirksomhed 
også i 2022 skal betale 9.500 kr. for et årsabonnement. 
Taksterne for affaldstømning på kommunale institutioner fastholdes ligeledes uændret. For eksempel er 
den årlige takst for tømning af en 240 liters todelt pap/papir- og emballagebeholder 642 kr. i 2022.
Byrådet godkendte 11. september 2018 opløsningen af [adresse] I/S. Som en konsekvens heraf skulle 
den økonomiske underdækning på 19,4 mio. kr. finansieres over genbrugsgebyret hos kunderne i [adresse] 
Affald A/S over en 40-årig periode, når aktiviteterne endelig ophørte. Aktiviteterne på [adresse] er ophørt 
i 2021, og derfor vil Favrskov Affald fra 2022 opkræve en særskilt takst på 25 kr. pr. husstand om året, på 
vegne af Favrskov Kommune, som vil blive anvendt til at finansiere efterdriften af [adresse]. 
Affaldstaksterne fremgår af vedlagte bilag ”Takstblad 2022 - Favrskov Affald A/S”
INDSTILLING
Den konstituerede direktør for Job og Økonomi indstiller til Byrådet:
1.
At spildevandstaksterne fra [adresse] for 2022 godkendes i henhold til den økonomiske 
ramme, der er udmeldt af Forsyningssekretariatet.
2.
At affaldstaksterne for 2022 godkendes.
BESLUTNING
Økonomiudvalget, 23. november 2021:
Fraværende: Ingen.
Indstilles godkendt.
Byrådet, 30. november 2021:
Fraværende: Mille Søndergaard.
Godkendt. 
Bilag
1.
Takstblad 2022 - Favrskov Spildevand A/S (2512926)
2.
Takstblad 2022 - Favrskov Affald A/S (2513679)
3.
Favrskov Spildevand A/S - Økonomisk ramme og budgetteret omsætning 2022 (2518591)
